גילה שטופלר

**גילה שטופלר** (נולדה ב-1969) היא דקאנית לשעבר (2018 - 2023) של הפקולטה למשפטים ופרופסור מן המניין במרכז האקדמי למשפט ולעסקים. היא משמשת כעורכת ראשית של כתב העת הבינלאומי Law and Ethics of Human Rights החל משנת 2013 (כתב העת מדורג שלישי בעולם בתחום זכויות האדם על ידי דירוג כתבי העת המשפטיים האמריקאי Washington and Lee Law Journal Ranking). ספרה Women's Rights in Liberal States: Patriarchy, Liberalism, Religion and the Chimera of Rights התפרסם ב-2025 בהוצאת קיימברידג׳. שטופלר מכהנת כראש חטיבת זכויות האדם בפקולטה וכראש התוכנית לתואר שני ללא משפטנים בהתמחות משפט וחברה

## ביוגרפיה
שטופלר נולדה וגדלה בהרצליה. היא שירתה כקצינת פיקוח טיסה בבסיס חיל האוויר בשדה דב והשתחררה ב-1990 בדרגת סגן. ב-1995 סיימה בהצטיינות לימודי תואר ראשון בפקולטה למשפטים של אוניברסיטת תל אביב, ועבדה שנה כעורכת דין בארגון אדם טבע ודין. ב-1997 סיימה תואר שני במשפטים באמריקן יוניברסיטי בוושינגטון כמלגאית של הקרן החדשה לישראל, שלאחריו עבדה כעורכת דין באגודה לזכויות האזרח. ב-2001 סיימה בהצטיינות תואר שני נוסף במשפטים באוניברסיטת ניו יורק (NYU) שבה גם סיימה את לימודי הדוקטורט ב-2004. היא מלמדת בפקולטה למשפטים במרכז האקדמי למשפט ולעסקים החל מ-2004 וכיהנה כדיקנית הפקולטה למשפטים בין השנים 2018 - 2023.

## פעילות אקדמית
תחומי המחקר של פרופ' שטופלר הם משפט חוקתי, משפט חוקתי השוואתי, יחסי דת ומדינה, זכויות נשים, רב תרבותיות, זכויות אדם, והמשבר הדמוקרטי. מאמריה מופיעים בכתבי עת מובילים בארץ ובעולם והיא שמשה בין השאר כעמיתה פקולטטית במרכז תקווה בבית הספר למשפטים של אוניברסיטת NYU ובאוניברסיטה הלאומית של סינגפור (NUS), כעמיתת האוזר ב-NYU, וכעמיתת מחקר במכון מקס פלנק למשפט ציבורי השוואתי ולמשפט בינלאומי בגרמניה.

שטופלר משמשת כחברת הוועדה המייעצת של כתב העת המוביל בעולם למשפט חוקתי ICON – International Journal of Constitutional Law. היא כיהנה כיו"ר משותפת של הסניף הישראלי של הארגון העולמי למשפט חוקתי ICON-S, והייתה שותפה לייסוד בלוג המשפט הציבורי של הסניף הישראלי ICON-S-IL Blog.

## פעילות ציבורית
שטופלר כיהנה כיו"ר ההנהלה של האגודה לזכויות האזרח בשנים 2010–2011 ו-2013–2017.

שטופלר היא חברה בפורום המרצות והמרצים למשפטים למען הדמוקרטיה, הפועל נגד הרפורמה המשפטית בישראל (2023).

## פרסומים נבחרים
* פרק המבוא לספר Gila Stopler, Women's Rights in Liberal States: Patriarchy, Liberalism, Religion and the Chimera of Rights (CUP, 2025)

* גילה שטופלר, חוקתיות סמי-ליברלית ואיזונים ובלמים בדמוקרטיה הישראלית, עיוני משפט מד 2021, 171 - 212
* גילה שטופלר, י חסי דת ומדינה והשפעתם על הזהות הלאומית בישראל, משפט ועסקים כרך כה (2022), 135 - 158
* גילה שטופלר, המיעוט הערבי, המיעוט החרדי והתאוריה הרב־תרבותית במדינה יהודית ודמוקרטית, בתוך משפט מיעוט וסכסכוך לאומי, בעריכת ד"ר ראיף זריק וד"ר אילן סבן (אוניברסיטת תל אביב, 2017)

* Gila Stopler, “The Personal is Political – The Feminist Critique of Liberalism and the challenge of Right-Wing Populism*”* 19(2) International Journal of Constitutional Law (ICON) 393-402 (article and rejoinder) (2021)
* Gila Stopler, “From Private Prejudice to Public Policy: How Religious Conservatives Use Liberalism to Control Women’s Bodies*”* 30 William & Mary Bill of Rights Journal 689 (2022)


## קישורים חיצוניים

* אתר הבית של פרופ׳ שטופלר
* פודקאסט הרדיקל - ד״ר ג׳רמי פוגל בשיחה עם פרופסור גילה שטופלר על פטריארכיה, דונלד טראמפ, הדרת נשים, והמתח בין פופוליזם לליברליזם (הוקלט ב-1.10.24). Spotify, Youtube
## הערות שוליים

קטגוריה:סגל המרכז האקדמי למשפט ולעסקים: משפטים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות בית הספר למשפטים באמריקן יוניברסיטי
קטגוריה:בוגרי בית הספר למשפטים באמריקן יוניברסיטי
קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:ישראליות שנולדו ב-1969
קטגוריה:ישראלים שנולדו ב-1969